《秋日寄厉玄先辈》
唐代·无可

杨柳起秋色，故人犹未还。别离俱自苦，少壮岂能闲。

夜雨吟残烛，秋城忆远山。何当一相见，语默此林间。

作者简介：无可，唐代诗僧，俗姓贾，范阳（今河北涿州）人，贾岛从弟。少年时出家为僧，尝与贾岛同居青龙寺，后云游越州、湖湘、庐山等地。大和年间，为白阁寺僧。与姚合过往甚密，酬唱至多。又与张籍、马戴等人友善。无可攻诗，多五言，与贾岛、周贺齐名。亦以能书名，效柳公权体。